gl en gl gl en gl gl gl gl en gl gl gl gl gl gl pt en es es nl gl gl fr gl en en gl gl gl es es es es es es gl ca gl eo es gl gl gl gl gl
As manobras Trident Juncture protexen exclusivamente a unha minoría privilexiada, acrecentan o gasto militar mundial en detrimento do investimento imprescindíbel en necesidades sociais e humanitarias, como combater as consecuencias dramáticas da crise capitalista, frear a degradación ambiental, promover o comercio xusto, a solidariedade económica ou a cooperación para o desenvolvemento global do planeta. Só en 2014 o gasto militar mundial foi de 1,8 billóns de dólares, mentres que en 2016 o Estado Español consumirá 24.489,96 millóns na preparación da guerra e en control social. Na actualidade os 5 países con maior gasto militar de Europa occidental son Francia, Reino Unido, Alemaña, Italia e o reino de España.
Os exércitos, estas manobras, representan unha carga sanguenta para o progreso mundial, son medios de destrución irracional, de dominación económica, ideolóxica e de "conquista do poder" dos que necesitamos liberarnos polo ben da humanidade e da Terra. Por iso, e pola súa alta relevancia, facemos un chamamento á solidariedade mundial e á cooperación das sociedades na loita da noviolencia activa pola democracia real, a xustiza social e ambiental e a redistribución sostíbel da riqueza e dos recursos do planeta. Chamamos á desobediencia civil e á acción directa noviolenta contra as manobras Trident Juncture 2015 da OTAN.
Diversos colectivos estamos preparando actos de protesta e de resistencia civil durante o desenvolvemento das "supermanobras" para os que pedimos o teu apoio e colaboración. Tamén invitamos á descentralización e autoxestión da protesta (organiza a túa propia acción desobediente e coordínaa coas demais). Dende o movemento pacifista e antimilitarista de Andalucía existen iniciativas para organizar accións de desobediencia civil en Barbate do 30 de outubro ao 3 de novembro (fronte ao Campo de Adestramento Anfibio da Serra do Retín) co apoio de Alternativa Antimilitarista.MOC e da Rede Antimilitarista Europea. E en Zaragoza estamos a organizar actos de protesta do 3 ao 6 de novembro (o Campo de San Gregorio será de novo o protagonista da barbarie militarista). É urxente demostrar o noso rexeitamento á guerra e á nova ameaza da OTAN. A xente temos o poder e a responsabilidade de deter a avaricia e a súa violencia, de mellorar o noso fráxil e pequeno mundo.
Zaragoza, Planeta Tierra, 1 de Setembro de 2015
Contacto de coordinación: mambrú[ARROBA]nodo50.org
Coordinadora para Andalucía: andalucia[ARROBA]noalaotan.nosorganizamos.net
Máis información, que será regularmente actualizada, na web “Insumissia” (antimilitaristas.org), sección “Maniobras OTAN «Trident Juncture» 2015”. Enlace abreviado á sección: http://j.mp/AntimilOTAN
Log in to post comments
O Espazo Aberto Antimilitar é un grupo vigués formado por colectivos e persoas que traballan pola construción dunha sociedade máis xusta e desmilitarizada.
Pensemos el postconflicto de la guerra de Ucrania antes de que los halcones hablen
La Maragatería arde contra el ejército: 40 años de incendios y explosiones en la sierra leonesa
México: Activistas escalan un rascacielos de la capital para protestar contra la militarización del país
España va a entrenar a militares de Ucrania en el campo de San Gregorio de Zaragoza
Chicos como Kike Mur
Estanflación en Occidente y disputa por las materias primas en un mundo en guerra
¿Por qué casi no hay picante en la comida española?
¿Nos importa lo que pasa en Irán?
Resignificación y dignificación de la escultura a la Paz mundial de Gijón
2007 -hoxe- Copyleft, Espazo Aberto Antimilitar | espazoantimilitar@riseup.net